Kretingos technologijos ir verslo mokykla

Kretingos technologijos ir verslo mokykla, KTVM – viešoji įstaiga, profesinio mokymo įstaiga, įsikūrusi Kretingos rajone,  Kretingsodyje, teikianti pirminį ir tęstinį profesinį mokymą, vidurinį išsilavinimą. Įstaigos kodas – 190804938. Mokyklos steigėja – LR švietimo ir mokslo ministerija. Dėstoma lietuvių kalba.

Mokoma šių profesijų: automatinių sistemų mechatroniko, transporto priemonių remontininko, korvininių transporto priemonių priežiūros specialisto, dekoratyvinio apželdinimo darbuotojo, virėjo. Vyksta Ųkininkavimo pradmenų mokymai. Papildomai galima įgyti TR1, TR2, SZ, SM traktorininko bei B kategorijos vairuotojo kvalifikcijas. Gimnazijos skyriuje mokosi mokiniai nuo 9 iki 12 klasės, 11 klasėje pasirinkę norimą profesiją. Suaugusiųjų ir jaunimo skyriuje mokosi dirbantis jaunimas, suaugę asmenys iš visos Lietuvos bei užsienio šalių nuotoliniu arba neakivaizdiniu būdu.

Istorija 

Mokyklos pavadinimų kaita:
 1972 m. – 21-oji kaimo profesinė mokykla
 1973 m. – 21-oji kaimo vidurinė profesinė technikos mokykla
 1984 m. – 81-oji vidurinė profesinė technikos mokykla
 1988 m. – Kretingos profesinė technikos mokykla
 1989 m. – Kretingos žemės ūkio mokykla
 2000 m. – Steigėjas Švietimo ir mokslo ministerija vietoje Žemės ūkio ministerijos
 2002 m. – Kretingos technologijos ir verslo mokykla
 2003 m. – Viešoji įstaiga Kretingos technologijos ir verslo mokykla
 2022 m. - Klaipėdos Ernesto Galvanausko profesinio mokymo centro Kretingos filialas

2006 m. mokykloje buvo įkurtas technologinio profilio gimnazijos skyrius. 

2015 m. mokyklą baigė 131 absolventas, 2016 m. – 152, 2017 m. – 173, 2018 m. – 134, 2019 m. – 73 absolventai. 2019 m. duomenimis, iš viso nuo mokyklos įsteigimo mokyklą baigė 11260 absolventų. Mokykloje dirbo 13 bendrojo lavinimo ir 16 profesijos mokytojų.

2018 m. mokykloje mokėsi 367 mokiniai, kurių didžiąją dalį sudarė Kretingos rajono savivaldybės bendrojo ugdymo mokyklas baigę jaunuoliai.

Vykdant šalies profesinio mokymo įstaigų tinklo pertvarką, 2020 m. buvo sprendžiamos Kretingos technologijos ir verslo mokyklos perspektyvos. Įstaigos patalpose nutarta įkurdinti suaugusiųjų ir jaunimo mokymo skyrių (perkelti iš Kretingos r. švietimo centro patalpų), prijungiant jį prie Kretingos technologijos ir verslo mokyklos.

2022 m. rugsėjo 1 d., vykdant šalies profesinio mokymo įstaigų tinklo pertvarką, Kretingos technologijos ir verslo mokykla prijungta prie Klaipėdos Ernesto Galvanausko profesinio mokymo centro suteikiant filialo statusą.

Direktoriai 
 Dalia Martišauskienė
 Zita Mockienė

Šaltiniai

Nuorodos 
 Sąrašas:Lietuvos profesinio mokymo įstaigos
 Oficiali svetainė 
 Informacija apie mokyklą (aikos.smm.lt)

Kretingos rajono savivaldybės mokyklos
Lietuvos profesinės mokyklos
Kretinga